cyanic-selkie/wikianc huggingface dataset:
Դմիտրի Ստոցկի
Կարիերա
Կալինինգրադյան ֆուտբոլի սան է ։ Առաջին մարզիչը եղել է Վիկտոր Շելենկովը, բայց 7-18 տարեկանում ժամանակի մեծ մասը մարզվել է Վիկտոր Բիրյուկովի հետ ։ 2009 թվականի նոյեմբերի 1-ին Նովոտրոիցկի «Նոստա» ակումբի դեմ խաղում Ստոցկին, հանդիպման 81-րդ րոպեին դուրս գալով փոխարինման, կատարել է իր նորամուտը «Բալթիկայի» կազմում։ 2010 թվականին կես տարի վարձավճարով խաղացել է Լիտվայի բարձրագույն դիվիզիոնի «Կլայպեդա» ակումբում, որի կազմում անցկացրել է 13 խաղ և խփել 1 գոլ։ 2011/2012 մրցաշրջանից եղել է «Բալթիկայի» մեկնարկային կազմի հիմնական խաղացող։ 2014/2015 մրցաշրջանում՝ Գրիգորի Չիրկինի հեռանալուց հետո, եղել է ակումբի ավագը։
2015 թվականի փետրվարին տեղափոխվել է Ռուսաստանի Պրեմիեր Լիգայի «Ուֆա» ակումբ՝ կնքելով 2,5 տարվա պայմանագիր ։ Նոր ակումբի կազմում իր նորամուտը կատարել է մարտի 8-ին՝ մոսկովյան «Դինամո» դեմ արտագնա խաղում՝ խաղադաշտում անցկացնելով 90 րոպե ։ Մայիսի 17-ին՝ 28-րդ տուրի՝ «Զենիթ» ակումբի դեմ խաղում կատարել է գոլային փոխանցում, իսկ մայիսի 23-ին՝ 29-րդ տուրի՝ մոսկովյան «Սպարտակ» ակումբի դեմ խաղում խփել է հաղթական գոլը։
2018 թվականի մայիսի 12-ին հայտարարվել է, որ 2017/2018 մրցաշրջանի ավարտին Ստոցկին կտեղափոխվի «Կրասնոդար» ակումբ ։
Հավաքականում
2018 թվականի օգոստոսի 16-ին ընդգրկվել է Ռուսաստանի հավաքականի ընդլայնված հայտացուցակում, որպեսզի մասնակցի ուսումնամարզական հավաքի Նովոգորսկում ։ 2018 թվականի սեպտեմբերի 10-ին կատարել է իր նորամուտը հավաքականում՝ Չեխիայի դեմ ընկերական խաղում փոխարինելով Դենիս Չերիշևին։
Արտաքին հղումներ
Կատեգորիա:Ռուս ֆուտբոլիստներ Կատեգորիա:Ուֆայի ֆուտբոլիստներ Կատեգորիա:Ռուսաստանի հավաքականի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ռուսաստանի Պրեմիեր Լիգայի խաղացողներ
Թուրքիայի ֆուտբոլային մարզադաշտերի ցանկ
Ծանոթագրություններ
Կատեգորիա:Ցանկեր:Թուրքիա Կատեգորիա:Ցանկեր:Ֆուտբոլ
Սեռադիլյա դել Առոյո (քաղաք)
Սեռադիլյա դել Առոյո (քաղաք) (իսպ.՝Serradilla del Arroyo) քաղաք և մունիցիպալիտետ Իսպանիայում։ Մտնում է Սալամանկա պրովինցիայի, Կաստիլիա և Լեոն ինքնավար համայնքի կազմի մեջ։ Մունիցիպալիտետը գտնվում է Սիերա դե Ֆրանսիա շրջանում։ Ընդգրկում է 80.54կմ2 տարածք, բնակչությունը 344 մարդ (2010 թվականի տվյալներով)։ Գտնվում է պրովինցիայի վարչական կենտրոնից 107 կմ հեռավորության վրա։
Ծանոթագրություններ
Կատեգորիա:Իսպանիայի քաղաքներ
Ալլահաքբար (այլ կիրառումներ)
Ալլահաքբար, կարող է վերաբերել՝
Ֆինգերսթայլ
Ֆինգերսթայլ (fingerstyle), մատների ոճ՝ կիթառ նվագելու տեխնիկա, առավել հաճախ նախատեսված է ակուստիկ կիթառի համար, երբ մեկ կիթառահարը միաժամանակ ղեկավարում է սոլո, ռիթմ և բաս մասերը։ Այս տեխնիկան կատարողին թույլ է տալիս ստեղծել միաժամանակ մի քանի գործիքի հնչելու տպավորություն։ Բացի այդ, ֆինգերսթայլը թույլ է տալիս կիթառն օգտագործել անսովոր ձևերով, օրինակ՝ որպես հարվածային գործիք ։
Պատմություն
Ֆինգերսթայլ ոճը հայտնվել է 20-րդ դարի կեսերին, սակայն առանձնահատուկ համբավ է ձեռք բերել 21-րդ դարի սկզբին։ Այս միտումն ի հայտ է եկել 1950-ականներին ԱՄՆ-ում՝ ներառելով միանգամից մի քանի ժանրի առանձնահատկություններ, այդ թվում՝ քանթրի երաժշտություն, ռեգթայմ և բլյուզ։ Այս ոճը հանրահռչակած երաժիշտների թվին ավելի հաճախ վերագրվում է քանթրի կատարող Չեթ Աթքինսը։ Հետագայում ոճն ավելի լայն տարածում է գտել Աթքինսի աշակերտի՝ ավստրալիացի կիթառահար Թոմի Էմանուէլի շնորհիվ, որը երկու անգամ առաջադրվել է «Գրեմմիի» ։
Նկարագրություն
Ֆինգերսթայլը բնութագրվում է ձայնի արտաբերման մի քանի մեթոդով։ Դրանցից որոշների համար կատարողը բթամատի վրա դնում է հատուկ կնտնտոց («ճանկ»)։ Մատների ընտրության տեխնիկան օգտագործելիս բթամատը նվագում է ռիթմային մասը, իսկ մնացածը՝ սոլո ավելի բարձր նոտաներով։ «Թրևիս-փիքինգը» նման է նախորդ տեխնիկային, սակայն սոլո մասի փոխարեն ակորդներ են հնչում բարձր նոտաների վրա։ Ֆինգերսթայլի հարվածային տեխնիկան ներառում է կիթառին հպվելը, որը հարստացնում է ձայնի տոնայնությունը և ընդգծում ռիթմը ։
Ալլահգյադուկ (այլ կիրառումներ)
Ալլահգյադուկ, կարող է վերաբերել՝
Եգիպտական թանգարան (Թուրին)
Թուրինի Եգիպտական թանգարան (Museo Egizio di Torino), հնագիտական թանգարան Իտալիայի Թուրին քաղաքում՝ մասնագիտացած եգիպտական հնագիտության և հնէաբանության մեջ։ Թանգարանն ընդգրկում է եգիպտական հնությունների ամենախոշոր հավաքածուներից մեկը և ունի ավելի քան 30000 նմուշ։ 2015 թվականին թանգարանն ունեցել է շուրջ 772900 այցելու ։
Պատմություն
Եգիպտոսին առնչվող առաջին առարկան՝ «Mensa Isiaca» եգիպտական ոճով ստեղծված տախտակը, Թուրին է բերվել 1630 թվականին, որը ըստ Դուլու Ջոնսի ստեղծվել է Հռոմում Իսիդային նվիրված տաճարի համար ։ Այս էկզոտիկ նմուշը պատճառ է հանդիսացել, որպեսզի Կարլ Էմմանուիլ III-ի հանձնարարությամբ բուսաբան Վիտալինո Դոնաթին  1753 թվականին մեկնի Եգիպտոս և ձեռք բերի դրա անցյալի հետ կապված նմուշներ։ Դոնաթին վերադարձավ՝ Կարնակի տաճարից և Կոպտոս քաղաքից իր հետ բերելով 300 վերականգնված նմուշներ, որոնք էլ դարձան Թուրինի թանգարանի հավաքածուի հիմնական կորիզը։
1824 թվականին Կարլ Ֆելիքս թագավորը նյութեր է ձեռք բերել Դրովետտիի հավաքածուից (5,268 նմուշներ, այդ թվում` 100 արձաններ, 170 պապիրուսներ, ստելաներ, մումիաներ և այլ առարկաներ)։ Իտալացի անտիկ իրերի հավաքորդ, դիվանագետ Բերնարդինո Դրովետտիին նմուշները ձեռք էր բերել Եգիպտոսում ապրելու տարիներին։ Նույն տարում Ժան Ֆրանսուա Շամպոլյոնն օգտագործել է պապիրուսների թուրինյան հսկայական հավաքածուն՝ փորձարկելու եգիպտական հիերոգլիֆների վերծանումը։ Ժան Ֆրանսուա Շամպոլյոնի Թուրինում հիերոգլիֆների ուսումնասիրության ժամանակ «Papiro Regio» անհետացել է և հայտնաբերվել է ուշ, որի որոշ մասեր դեռևս անհետացած են։
1833 թվականին թանգարանի հավաքածուն համալրվել է Պիդմոնտես Ջուզեպպե Սոսիոյի հավաքածուով (ավելի քան 1200 նմուշ)։ Հավաքածուն լրացրել և ավարտուն տեսքի է բերել եգիպտագետ Էռնեստո Սկիապարելին 1900-1920 թվականներին կատարած պեղումների արդյունքում։ Վերջին խոշոր ձեռքբերումը եղել է Էլեզիա տաճարից եգիպտական կառավարության կողմից 1960-ական թվականներին Նուբիայում հուշարձանների փրկման արշավին իտալական աջակցության համար։
Տարիների ընթացքում եգիպտական հավաքածուն միշտ եղել է Թուրինում, այն շենքում, որը նախագծվել է թանգարանի համար Գիտությունների ակադեմիայի փողոցի 6 հասցեում։ Միայն Երկրորդ համաշխարհային պատերազմի տարիներին որոշ նյութեր տեղափոխվել են Ալե քաղաք։ 2004 թվականից թանգարանը կառավարվում է «Fondazione Museo delle Antichità Egizie»-ի (Եգիպտական հնագիտական թանգարանային հիմնադրամ) կողմից։ 2006 թվականի ձմեռային օլիմպիական խաղերի ժամանակ թանգարանի շենքը ձևափոխվել է, ինչպես նաև հիմնական սենյակները վերաձևավորվել են Դանե Ֆորրետիի կողմից, առանձնակի ուշադրություն է դարձվել լուսավորության և հայելիների երևակայական կիրառմանը՝ առավել յուրահատուկ ներկայացնելով թանգարանի հավաքածուի փարավոնյան արձանները ։
Հավաքածու
Թանգարանի հավաքածուի առավել մեծ հետաքրքրություն ներկայացնող նմուշներից են՝
Թանգարանն ունի Հին եգիպտական Մեռյալների գրքի երեք օրինակ, այդ թվում հայտնի ամենահին օրինակը։
Բաղդասար Ավագյան
Բաղդասար Հայրապետի Ավագյան (Багдасар Айрапетович Авакян, ), հայ խորհրդային հեղափոխական գործիչ, Բաքվի 26 կոմիսարներից։
Կենսագրություն
Ծնվել է Շուշվա գավառի Թաղուտ գյուղում (այժմ՝ Արցախի Հանրապետության Հադրութի շրջան)։ Տեղի ուսումնարանն ավարտելուց հետո ընդունվել է Խարկովի անասնաբուժական ինստիտուտը, որտեղից հեղափոխական գործունեության համար հեռացվել է, 1905 թվականին վերադարձել է Բաքու և զբաղվել ուսուցչությամբ։ 1917 թվականի Փետրվարյան հեղափոխության օրերին հեղափոխական գործունեություն է ծավալել զինվորների և ուսանողների շրջանում, կազմակերպել միտինգներ ընդդեմ Ռուսաստանի ժամանակավոր կառավարության։
Եղել է զինվորական դեպուտատների խորհրդի անդամ, բանվորների և զինվորների դեպուտատների Բաքվի խորհրդի գործկոմի քարտուղար (1918 թ.)։ Բաքվում խորհրդային իշխանության հաստատումից հետո նշանակվել է քաղաքի կայազորի պետ։ Մուսաֆաթական ապստամբության պարտությունից հետո աշխատել է որպես Բաքու քաղաքի պարետ։
Բաքվի 26 կոմիսարների թվում գնդակահարվել Է 1918 թվականի սեպտեմբերի 20-ին։
Ծանոթագրություններ
Կատեգորիա:Հեղափոխականներ Կատեգորիա:Առաջին համաշխարհային պատերազմին մասնակցած ռուսական ռազմական գործիչներ Կատեգորիա:Հայ քաղաքական գործիչներ Կատեգորիա:Ռուս հեղափոխականներ Կատեգորիա:Բոլշևիկներ Կատեգորիա:Մահապատժի ենթարկված անձինք Կատեգորիա:Բաքվում թաղվածներ
Քայլերգ
Քայլերգ, երաժշտական ժանր, որն ապահովում է մեծ թվով մարդկանց միաժամանակյա շարժումը (զորքերի շարժումը շարքերով, բազմազան երթեր)։ Քայլերգերն առանձնանում են խիստ համաչափ տեմպով, հստակ ռիթմով։ Սովորաբար չափը 2/4, 4/4, կամ 6/8 է։ Քայլերգին բնորոշ է եռամաս ռեպրիզային ձևը։ Ծայրի մասերի երաժշտությունը առույգ, առնական բնույթի է, միջին մասինը՝ ավելի երգային։ Քայլերգը զինվորական երաժշտության հիմնական ժանրերից է։ Տարատեսակներից են՝ շարային, ռազմերթի և հանդիպական։ Հատուկ տարատեսակ է թաղման կամ սգո քայլերգ։ Կիրառական խնդիրներ կատարելուց բացի քայլերգն դարձել է նաև բեմական (օպերա և բալետ), կենցաղային և համերգային երաժշտության ժանր։ Դա նպաստել է նրա ձևի ընդլայնմանը, բովանդակության և արտահայտչամիջոցների հարստացմանը։
Կատեգորիա:Երաժշտական ոճեր
Զարուդիե (գյուղ, Օրատովկայի շրջան)
Զարուդիե (Заруддя), գյուղ Ուկրաինայի Վիննիցայի մարզի Օրատովկայի շրջանում։ Հիմնադրվել է 1595 թվականին։
2001 թվականի տվյալներով Զարուդիե գյուղում բնակվում էր 684 մարդ։ Բնակավայրը զբաղեցնում է 2631 կմ² տարածք։ Բնակչության խտությունը կազմում էր 259,98 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Օրատովկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1595 թվականին հիմնադրված բնակավայրեր
Բոլշիե Ստարիշի
Բոլշիե Ստարիշի (Большие Старыши), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Մոնաստիրշչինսկի շրջանի բնակավայրեր
Մասոնական օթյակ
Մասոնական օթյակ (lodge անգլերենից թարգմանաբար՝ տնակ, պահատնակ, ապաստան, այնուհետև stonemasons' lodge անվանումից՝ շինարարական արհեստանոց), այն վայրը, տարածքը, որտեղ մասոնները հավաքվում են իրենց ժողովներն անցկացնելու համար, որոնց հաճախ անվանում են աշխատանքներ։
Նկարագրություն
Օթյակը մասոնականության հիմնական կազմակերպչական միավորն է։ Յուրաքանչյուր նոր օթյակ պետք է ունենա Մեծ օթյակի կողմից տրված «արտոնագիր», որը նրան իրավունք է տալիս հավաքներ և աշխատանքներ իրականացնել։ Բացի «Մեծ օթյակների» ձևավորմանը նախորդող, «անհիշելի ժամանակներից» գոյություն ունեցող օթյակների շատ փոքր մասից, մասոնները, որոնք հավաքվում են օթյակներում (օրինակ, ռազմագերիների ճամբարներում) առանց այդ փաստաթուղթը ներկայացնելու, համարվում են անօրինական և անկանոն։
Օթյակը պարբերաբար հավաքվում է հիմնական տեղում սահմանված ժամերին։ Այն ընտրում, ձեռնադրում և բարձրացնում է իր անդամներին և սպաներին. նա կուտակում և ղեկավարում է իր գույքը և սեփականությունը, այդ թվում՝ արձանագրությունները և հաշվետվությունները, «տաճարը» իր հսկողության տակ վերցնելու հնարավորություն ունի, կարող է վարձակալության տալ կամ համատեղ օգտագործել այն։ Գործունեության ձևը, մեթոդը և գործունեության մակարդակը անհատական է յուրաքանչյուր օթյակի համար։
Մարդը կարող է դառնալ մասոն, այսինքն՝ անցնել ձեռնադրումը միայն ճիշտ հիմնված օթյակում։ Վարպետ մասոնը իր ցանկությամբ սովորաբար կարող է այցելել ցանկացած հավաքների ցանկացած բարեկամ օթյակներում։ Նաև օթյակը կարող է պաշտոնապես մերժել հյուրերին ինչպես Մեծ օթյակից, այնպես էլ փոխադարձ ճանաչված կամ բարեկամ օթյակներից։ Այցելուն նախ պետք է ստուգի օթյակի պարբերականությունը և կարողանա ապացուցել իր պարբերականությունը օթյակում․ նա կարող է մերժվել ընդունելության ժամանակ, եթե պարզվի, որ կարող է խախտել ներդաշնակությունը օթյակում։ Եթե նա ցանկանում է մշտապես այցելել նույն օթյակը, կարող է միանալ (փոխկապակցվել կամ գնալ) օթյակին և վճարել տուրքեր։
Օթյակների մեծ մասում ընդգրկված են այնպիսի մասոններ, որոնք ապրում կամ աշխատում են տվյալ քաղաքում կամ քաղաքի մոտակայքում։ Որոշ օթյակներում հիմնադրման պայմաններն ու անունը միայն պատմական հետաքրքրություն են ներկայացնում, քանի որ ժամանակի ընթացքում օթյակը լիովին հեռացել է այն ամենից, ինչ ներկայացրել է իրենից հիմնադրման ժամանակ, իսկ մյուս օթյակներում անդամակցությունը մնում է հեղինակավոր։
Գոյություն ունեն հատուկ հետազոտական օթյակներ, որոնց անդամները կարող են լինել միայն վարպետ մասոնները, որոնք զբաղվում են մասոնության ուսումնասիրություններով (պատմություն, փիլիսոփայություն և այլն)։ Հետազոտական օթյակները ամբողջովին լիազորված են, բայց չեն ձեռնադրում նոր թեկնածուներին։ Անգլիայի Միացյալ մեծ օթյակում ուղղորդող օթյակները կարող են ստեղծվել ցանկացած սովորական օթյակից՝ ծիսակատարությունների և դրանց փորձերի ուսումնասիրման համար։
Մասոնական ավանդույթ ի համաձայն՝ միջնադարյան եվրոպական որմնադիրները ոչ աշխատանքային ժամերին հավաքվում, ուտում ու ապաստան էին գտնում «տնակներում»։ Ավելի վաղ օթյակները հաճախ հավաքվել են պանդոկներում կամ ցանկացած այլ մշտական վայրերում՝ մասնավոր սենյակներում։
Մասոնական օթյակը «կազմակերպության մեջ համախմբված եղբայրների միություն է» ։ Օթյակը ստեղծվում է մի խումբ մարդկանց (հիմնադիր եղբայրների) կողմից, որոնք հետագայում դիմել են Մեծ օթյակին պաշտոնական բացման (տեղադրման) և արտոնագիր ստանալու համար ։ Հակառակ դեպքում օթյակը չի կարող համարվել «ճիշտ» (կանոնավոր)։ 19-րդ դարում հատուկ շրջաբերականներ են ուղարկվել, որոնք տեղեկություններ են պարունակել վերաբացված օթյակի վերնագրի և տարբերակիչ նշանի մասին ։
Շենք
Օթյակը փակ շենք է, որտեղ անցկացվում են մասոնական կազմակերպությունների հավաքները։ Որպես կանոն՝ այն հատուկ կահավորված է․ ունի որոշակի հատակ, պատերն առանց պատուհանների են, պատուհանները փակ են կամ ներկված, առկա են խորան և նստարաններ։ Հնարավոր է երգեհոնի կամ այլ երաժշտական գործիքների առկայությունը։ Չի բացառվում, որ ժողովն անցկացվում է փակ, չսարքավորված սենյակում, որը զրկվում է մասոնական օթյակի անվանումից, և կոչվում է մասոնական ժողովների կամ մասոնական աշխատանքների համար նախատեսված սենյակ։ Այն վայրը, որտեղ գտնվում է օթյակը, կոչվում է Արևելք։ Օթյակը կոչվում է նաև տաճար ։
Միկի Բերկովիչ
Արտաքին հղումներ
Կատեգորիա:1954 ծնունդներ Կատեգորիա:Փետրվարի 17 ծնունդներ Կատեգորիա:Հրեա բասկետբոլիստներ
Մալիե Կոլպանի
Մալիե Կոլպանի (Малые Колпаны), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 570 մարդ։
Միրնի (անտարկտիկական գիտակայան)
Միրնի, գիտակայան (1956-1972) և խորհրդային անաարկտիկական արշավախմբի գլխավոր նյութատեխնիկական բազան մինչև 1971 թվականը։ Գտնվում է հարավային լայնության 66°33՛ և արևելյան երկայնության 93°01՛-ի միջև, մայրցամաքային սառույցի և ծովի մակարդակից 35 մ բարձրության ժայռի վրա (Դևիսի ծովի «Բերեգ Պրավդը» ափին ), Թագուհի Մերիի Երկիր տարածքում ։ Հիմնադրվել է Միջազգային երկրաֆիզիկական տարվա կապակցությամբ։ Միրնիում կառուցվել են 20 հիմնական շենք, մագնիսական, սեյսմիկ և օդերևույթաբանական հատուկ տաղավարներ, երկրաֆիզիկական, երկրաբանական, սառցադաշտաբանական, աէրոլուսանկարչական, ծանրաչափական և այլ լաբորատորիաներ, Մոսկվայի հետ ուղիղ կապ ունեցող ռադիոկայան։ Դիտակայանը «Միրնի» է կոչվել ռուսական «Միրնի» եռակայմ առագաստանավի անունով։
Անվանում
Հիմնադրվել է 1956 թվականին՝ Միջազգային երկրաֆիզիկական տարվա անցկացման առիթով և կոչվել է Մ․ Պ․ Լազարևի և Ֆ․ Ֆ․ Բելինսհաուզենի 1819-1821 թվականին, ռուսական անտարկտիկական արշավախմբի «Միրնի» եռակայմ առագաստանավի անունով ։
Պատմություն
1956 թվականի հունվարի 5-ին Խորհրդային Անտարկտիկայի 1-ին արշավախմբի «Օբ» նավը (Միխայիլ Սոմովի գլխավորությամբ) կանգ առավ Անտարկտիկայի ափերի մոտ՝ Ֆար Բեյում, սակայն այդ տարածքում կայանի կառուցման համար հարմար տեղ չկար Հունվարի 15-ին Օբը մոտեցավ Հասուել կղզու տարածքում գտնվող ափին, որտեղ ընտրվեց շինհրապարակ։ Կայանը բացվեց 1956-ի փետրվարի 13-ին ,, այդ օրը ռադիոտեխնիկ Պյոտր Ցելիշչևը կայանի վրա բարձրացրեց ԽՍՀՄ պետական դրոշը։ Սա առաջին սովետական անտարկտիկական կայանն է։ Կառուցվել է 21 շենք և օդանավակայան։ Միրնիի ժամանակակից շենքերը կառուցվել են 1971-1978 թվականներին։ Այնտեղ նույնիսկ Լենինի անվան փողոց կա։
Նկարագրություն
Կայանը գործում է ամբողջ տարվա ընթացքում։ 55-րդ ռուսական Անտարկտիկայի արշավախմբից առաջ, ամռանը բնակչությունը կազմում էր 160-200 մարդ, իսկ ձմռանը՝ մոտ 40-50։ Ռուսական անտարկտիկական 55-րդ արշավախմբից սկսած՝ բնակչությունը կազմում է 15–20 մարդ։
Ամենամոտ անտարկտիկական կայանը (678 կմ) Դեյվիսն է (Ավստրալիա)։
Միրնի կայանը տեղակայված է մի ելուստի վրա, որը ստացել է Միրնի թերակղզի անվանումը։ Թերակղզուն մոտ՝ ծովում տեղակայված են ժայռոտ Հասվելլ կղզիների խումբը։ 1956 թ.-ի Խորհրդային Անտարկտիկայի 2-րդ արշավախումբը վերանվանեց ափամերձ մի քանի փոքր կղզիներ՝ տալով նոր անուններ՝ Զիկով և Բուրոմսկու կղզիներ։
Կայանի տարածքում տարվա մեծ մասը առկա է ֆիքսված սառույց, գոյացող ծովափի երկայնքով (պրիպայ), որի լայնությունը ձմռան ավարտին հասնում է 30-40 կմ։  Ոչ վաղ անցյալում Միրնի աստղադիտարանը Անտարկտիդայում ռուսական հետազոտությունների հիմնական բազան էր։ Միրնի կայանի աստղադիտարանի կարևոր գործառույթներից մեկը, մինչև 55-րդ անտարկտիկական արշավախումբը, աջակցել Վոստոկ կայանի կյանքին, որն իրականացվում էր Միրնիից ցամաքային տրանսպորտով։ Օդերևույթաբանների խումբը, որն անընդհատ աշխատում էր կայանում, տեղեկություններ էր տրամադրում սահնակ-թրթուրային տրանսպորտային ուղևորությունների համար` Միրնի - Վոստոկ - Միրնի երթուղով, նավարկության ժամանակահատվածում մերկասառույցի և ճանապարհների բեռնափոխադրումների, ինչպես նաև մի շարք այլ գործառույթներ։ Ներկայումս ճեղքերի գոտու աճի և վտանգի մեծացման պատճառով, սահնակ - թրթուրավոր տրանսպորտային երթուղին դեպի Վոստոկ իրականացվում է Պրոգրես կայանից։
Կլիմայական պայմանները
Տարեկան միջին ջերմաստիճանը մոտավորապես − 11°C է։ Առավելագույն ջերմաստիճանը + 6°C է, նվազագույնը՝ -40°C : Կայանը բնութագրվում է ուժեղ քամիով. Տարեկան 220 օր, քամու ուժը 15 մ / վ-ից ավելի է։
Արտաքին հղումներ
Կատեգորիա:Անտարկտիկա Կատեգորիա:1956 հիմնադրումներ Անտարկտիկայում Կատեգորիա:Անտարկտիդայի աշխարհագրական օբյեկտներ Կատեգորիա:Անտարկտիդայի աշխարհագրություն Կատեգորիա:Գիտությունը ԽՍՀՄ-ում Կատեգորիա:Գիտությունը Ռուսաստանում Կատեգորիա:Անտարկտիդա
Աղադեվե Ներքին
Աղադեվե Ներքին, գյուղ Արևմտյան Հայաստանում, Էրզրումի վիլայեթի Ալաշկերտի գավառակում ։ Գտնվում էր Արածանիի վերին հոսանքի ձախ կողմում, Ալաշկերտ քաղաքից 15 կմ հարավ-արևելք, ճանապարհի վրա։
Բնակչություն
XX դարի սկզբին ուներ 14 ընտանիք ։
Դոզմորկա
Դոզմորկա (Дозморка), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Շեխամկա գետի աջ ափով՝ 38 կմ հեռավորության վրա։ Գետի երկարությունը 16 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Փիրս շրջան (Վաշինգտոն)
Փիրս (Pierce County), շրջան ամերիկյան Վաշինգտոն նահանգում։ Զբաղեցնում է 4340.8 քառակուսի կիլոմետր տարածք։ 2000 թվականի տվյալներով բնակչության թվաքանակը եղել է 700.820, 2010 թվականին հասել է 795.225-ի (այդ ցուցանիշով նահանգի շրջանների մեջ Փիրսը գրավում է երկրորդ, ամբողջ երկրում՝ 61-րդ տեղը) : Փիրս շրջանի վարչական կենտրոնն ու խոշորագույն բնակավայրը Թաքոմա քաղաքն է ։ Շրջանը՝ որպես վարչատարածքային միավոր, կազմավորվել է 1852 թվականի դեկտեմբերի 22-ին, Օրեգոն տարածաշրջանի օրենսդիր մարմնի որոշմամբ և կոչվել ԱՄՆ-ի նախագահներից Ֆրանկլին Փիրսի անունով  :  Շրջանը հանդիսանում է Սիեթլի մետրոպոլիսային տարածքի (նախկին Սիեթլ-Թաքոմա-Բելվյու մետրոպոլիսային վիճակագրական արեալի) բաղկացուցիչ մասը։
Փիրս շրջանի տարածքում է ընկած Ռեյնիր լեռան ազգային պարկի (Mount-Rainier-Nationalpark) զգալի մասը, ուր տեղ են գտել պատմամշակութային այնպիսի հուշարձաններ, ինչպես՝ «Դրախտային իջևանատուն» («Paradise Inn», 1916 թ.) պատմական հյուրանոցը, Yakima Park Stockade Group պատմա-ճարտարապետական համալիրը (1930 թ.)՝ թանգարանով հանդերձ ։
Արտաքին հղումներ
Կատեգորիա:ԱՄՆ Կատեգորիա:ԱՄՆ-ի աշխարհագրություն Կատեգորիա:ԱՄՆ-ի շրջաններ Կատեգորիա:1852 թվականին հիմնադրված բնակավայրեր Կատեգորիա:Վաշինգտոն նահանգ
Մասյուտովկա
Մասյուտովկա (Масютівка), գյուղ Ուկրաինայի Խարկովի մարզի Դվուրեչենսկի շրջանում։ Հիմնադրվել է 1780 թվականին։
2001 թվականի տվյալներով Մասյուտովկա գյուղում բնակվում էր 22 մարդ։ Բնակավայրը զբաղեցնում է 0,248 կմ² տարածք։ Բնակչության խտությունը կազմում էր 88,71 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Դվուրեչենսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1780 թվականին հիմնադրված բնակավայրեր
Պոլ Էքման
Պոլ Էքման (Paul Ekman, ծնվել է ), հրեական ծագումով ամերիկացի հոգեբան, Կալիֆորնիայի համալսարանի պրոֆեսոր։ Վերջինս գտնվում է Սան Ֆրանցիսկոյում ։ Մասնագիտացած է զգացմունքների հոգեբանության, միջանձնային հաղորդակցման, հոգեբանության և «ստի ճանաչման» ոլորտներում։ «Խաբիր ինձ», ճանաչված հեռուստասերիալի խորհրդատուն է, ինչպես նաև գլխավոր հերոս՝ դոկտոր Լայթմանի նախատիպը։
Կրթություն
15 տարեկանում, առանց միջնակարգ կրթության Պոլ Էքմանը ընդունվել է Չիկագոյի համալսարան, որտեղ նա ավարտել է բակալավրի եռամյա կրթությունը։ Չիկագոյում գտնվելու ընթացքում նա հիացած էր խմբային թերապիայի սեանսներով և խմբային դինամկայի հասկացությամբ։ Հատկանշական է, որ Չիկագոյում նրա  դասընկերների շարքում էին՝ գրող Սյուզան Սոնտագը, կինոռեժիսոր Մայք Նիկոլսը և դերասանուհի Էլեյն Մայը ։
Այնուհետև նա երկու տարի սովորել է Նյու Յորքի համալսարանում, 1954 թվականին ստացել է բակալավրի աստիճան ։ Նրա առաջին հետազոտության թեման, NYU-ի պրոֆեսոր Մարգարետ Տրեսթելի ղեկավարությամբ, փորձ էր մշակել թեստ, թե ինչպես մարդիկ կարձագանքեն խմբային թերապիային ։
Հաջորդիվ Էքմանը ընդունվել է Ադելֆիայի համալսարանի ասպիրանտուրան կլինիկական հոգեբանության համար ։
Նրա մագիստրոսական թեզը նվիրված էր դիմախաղին և մարմնի շարժումներին, որոնք նա սկսել է ուսումնասիրել 1954 թվականին ։ 1958 թվականին Էքմանը ի վերջո ստացել է դոկտորի աստիճան, Ադելֆիայի համալսարանում՝ կլինիկական հոգեբանության ասպարեզում, մեկ տարի Լանգլի Պորտելի Նեյրոհոգեբանական ինստիտուտում փորձաշրջան անցնելուց հետո ։
Զինվորական ծառայություն
Էքմանը ամերիկյան բանակ է զորակոչվել 1958 թվականին, Լանգլի Պորտելում փորձաշրջանի ավարտվից հետո։ Նա ծառայել է որպես առաջին լեյտենանտ-գլխավոր հոգեբան, Ֆորտ Դիքսում, Նյու Ջերսի, որտեղ նա հետազոտել է հետևազորի հոգեբանական փոփոխությունները բազային վերապատրաստման ժամանակ ։
Գործունեություն
Սան Ֆրանցիսկոյի Կալիֆոռնիական համալսարանի վաստակավոր պրոֆեսոր, հետազոտող և ոչ վերբալ հաղորդակցման ամենաճանաչված աշխատանքների հեղինակ։ Ավելի քան 100 հոդվածների հեղինակ է, ունի մի քանի հեղինակավոր դոկտորական աստիճաններ։ Էքմանը Ամերիկյան հոգեբանական ասոցիացիայի կողմից ճանաչվել է 20-րդ դարի ամենահեղինակավոր հոգեբաններից մեկը։
Արդյունքում Էքմանը սկսել է համագործակցել Տերի Սեյնովսկու հետ, որպեսզի ապացուցի այն թեորիան, որ նեյրոնային ուղիները կարող են օգտագործվել մարդկանց դիմախաղի ավտոմատ վերլուծման համար։ Աշխատանքը շարունակվում է «Emotient» ընկերության ղեկավարությամբ, որտեղ Էքմանը կոնսուլտատիվ խորհրդի անդամ է։
1967 թվականին Էքմանը սկսել է հետազոտել ստի ֆենոմենը, ուսումնասիրելով կլինիկական դեպքերը, երբ այցելուները, ովքեր ստացիոնարում են հայտնվել ինքնասպանության փորձի պատճառով, սկսում են պնդել, որ նրանք ավելի լավ են զգում իրենց։ Ուսումնասիրելով դանդաղեցված նկարահանման տեսագրությունները, Էքմանը և Ուոլլի Ֆրիզենը դեմքի «միկրոատահայտություներում» տեսել են թաքնված բացասական հույզեր։
1971 թվականին Էքմանը արժանացել է Հոգեկան առողջության ազգային ինստիտուտի մրցանակին՝ գիտական հետազոտութոյւնների բնագավառում ունեցած ձեռքբերումների համար։ Ավելի ուշ նա այս մրցանակը ստացել է՝ 1976, 1981, 1987, 1991 և 1997 թվականներին։
2004 թվականին նա հեռացել է Կալիֆոռնիայի համալսարանից։ Պոլ Էքմանը ավելի քան 30 տարի հրապարակում է իր հետազոտությունների արդյունքները լայն լսարանի համար, ինչպես նաև այժմ ղեկավարում է «Paul Ekman Group» ընկերությունը, որը զբաղվում է հույզերի և միկրոշարժումների բացահայտման համար նախատեսված սարքերի մշակմամբ։
Նա հանդիսանում է «Face of Man» (1980), «Telling Lies» (հրապարակվել է 1985, 1992 և 2001 թվականներին), «Why Kids Lie» (1989), «Emotions Revealed», (2003), «New Edition» (2009) «Telling Lies, Dalai Lama-Emotional Awareness» (2008) և «New Edition Emotions Revealed» (2007) գրքերի հեղինակը։ Էքմանը նաև  «Դիմախաղերի կոդավորման համակարգ» (1978) գրքի համահեղինակն է։
Նա հաճախ խորհրդատվություն է տալիս փաստաբաններին, դատավորներին, ոստիկաններին, տարբեր պետական գործակալությունների, մասնավորապես ՀԴԲ-ին և ԿՀՎ-ին, ինչպես նաև անիմացիոն կինոընկերություններին՝ Փիքսար, Industrial Light and Magic։
Լրատվամիջոցներ
2001 թվականին Էքմանը համագործակցել է Ջոն Քլեսի հետ՝ BBC-ի «Մարդկային դեմք» վավերագրական շարքի համար ։ Նրա աշխատանքը հիշատակվում է «Ստիր ինձ» հեռուստատեսային սերիալում ։ Լայթմանի կերպարը հիմնված է Պոլ Էքմանի վրա, իսկ Էքմանը այս սերիալիգիտական խորհրդատուն էր, նա կարդում և խմբագրում էր սերիալի սցենարը, դիմախաղերի տեսահոլովակներ ուղարկում դերասանների համար։ Մինչ Էքմանը գրել էր 15 գիրք, «Ստիր ինձ » սերիալը ավելի արդյունավետորեն նրա հետազոտությունները մտծցրեց յուրաքանչյուրի տուն ։ «Ստիր ինձ»  սերիալը հեռարձակվել է ավելի քան  60 երկրներում ։
2015 թվականին նա համագործակցել է Փիքսար ընկերության ֆիլմերի ռեժիսոր և մուլտիպլիկատոր Փիթ Դոկթերի հետ՝ Գլուխկոտրուկ ֆիլմի ստեղծման համար ։
Դոկտոր Էքմանի հարցազրույցներն ու հոդվածները հայտնվել են՝ «Time Magazine», «Smithsonian Magazine», «Psychology Today», «The New Yorker» և այլ ամերիկյան և արտասահմանյան ամսագրերում։Նրա հոդվածները հրապարակվել են՝ «New York Times»-ում և «Washington Post»-ում։
Պոլ Էքմանը հայտնվել է՝ «48 Hours», «Dateline», «Good Morning America», «20/20», «Larry King», «Oprah», «Johnny Carson» շոուներում և «PBS NewsHour», «The Truth About Lying». հեռուստանախագծերում։
Ազդեցություն
2009 թվականի մայիսի 11-ին «Թայմ» ամսագրի կողմից նա ճանաչվել է 100 ամենահեղինակավոր մարդկանցից մեկը ։ 2014 թվականին «Գիտական հոգեբանության արխիվ» ամսագրի կողմից ճանաչվել է 21-րդ դարի ամենահեղինակավոր հոգեբաներից 15-րդը ։
Արտաքին հղումներ
Կաղապարներ:Հոգեբանություն Կատեգորիա:Ամերիկացի հոգեբաններ Կատեգորիա:Հոգեբաններ Կատեգորիա:Ամերիկացի սոցիոլոգներ Կատեգորիա:Ամերիկացի գրողներ Կատեգորիա:Ամերիկացի մարդաբաններ Կատեգորիա:Պրոֆեսորներ Կատեգորիա:Չիկագոյի համալսարանի շրջանավարտներ Կատեգորիա:Նյու Յորքի համալսարանի շրջանավարտներ
Էրգերսայմ (Ստորին Հռենոսի գավառ)
Էրգերսայմ (Ergersheim), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2006 թվականի դրությամբ կազմում է 1038 մարդ, բնակչության խտությունը` 159.45 մարդ/կմ²։ Բնակավայրը զբաղեցնում է 6.51 կմ² տարածք։
Աշխարհագրություն
Գտնվում է Փարիզ քաղաքից 390 կմ արևելք, Ստրասբուրգ քաղաքից` 17 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 816 աշխատունակ (15-64 տարեկան) բնակիչ, որոնցից ակտիվ էին 658-ը, իսկ ոչ ակտիվները` 158։ Ակտիվության ցուցանիշը կազմում է 80,6 %։ 658 աշխատունակ մարդկանցից աշխատել է 632 անձ (331 տղամարդ և 301 կին)։ Գործազուրկ են եղել 26 անձ (15 տղամարդ և 11 կին)։ 158 անաշխատունակներից 58-ը եղել են աշակերտներ կամ ուսանողներ, 71-ը` թոշակառուներ, իսկ 29-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Գևորգ Օլքինյան
Կենսագրություն
Ծնվել է Աղքյորփի գյուղում։ Նախնական կրթությունը ստացել է հայրենի գյուղում, ապա ավարտել է Թբիլիսիի 86-րդ միջնակարգ դպրոցը։ 1939 թվականին ընդունվել է Երևանի համալսարանի բանասիրական ֆակուլտետի հայոց լեզվի և գրականության բաժինը։ 1941 թվականին կիսատ է թողել ուսումը, մեկնել գյուղ և զբաղվել մանկավարժական աշխատանքով։ 1945 թվականին վերընդունվել է երրորդ կուրս և համալսարանն ավարտել 1948 թվականին։ 1948-1958 թվականներին ուսուցիչ էր հայրենի գյուղում։ 1958 թվականից մինչև կյանքի վերջն աշխատել է Թբիլիսիում, սկզբում որպես «Սովետական Վրաստան» թերթի գրական աշխատող, ապա Վրաստանի ռադիոյի հայկական հաղորդումների խմբագրության ավագ խմբագիր։ Մահացել է Մոսկվայում, թաղվել է ծննդավայրում ։
Լիոնի գեղարվեստի թանգարան
Լիոնի գեղարվեստի թանգարան (Musée des Beaux-Arts de Lyon), գեղարվեստի թանգարան Լիոնում։ Գտնվում է բենեդիկտինների նախկին եկեղեցում։ Թանգարանի հավաքածուն ներկայացված է 70 պատկերասրահներում։ Այն ներառում է նկարչական և կիրառական-դեկորատիվ արվեստի ստեղծագործություններ և տարբեր դարաշրջանի մետաղադրամներ, սկսած Հին Եգիպտոսից մինչ 20-րդ դարը։ Եվրոպայի և Ֆրանսիայի ամենակարևոր թանգարաններից է ։
Պատմություն
Մինչև 1792 թվականը թանգարանի շենքը եղել է եկեղեցի։ Լյուդովիկոս 14-րդը 17-րդ դարում ֆինանսավորեց եկեղեցու վերականգնման աշխատանքները, որից հետո եկեղեցին ձեռք բերեց բարրոկային առանձնահատկություններ։ Ֆրանսիական հեղափոխության ժամանակ եկեղեցին լուծարված էր, իսկ նրա տեղում կառուցված էր առևտրի և արվեստի Պալատ (Palais du Commerce et des Arts), որտեղ ներկայացված էին արվեստի ստեղծագործություններ։ Ժամանակի ընթացքում թանգարանը համալրվեց հնագիտական և բնագիտական ցուցանմուշներով։ 1805 թվականին թանգարանում հիմնվեց նկարչության դպրոց։ 1860 թվականին շենքը վերածվեց թանգարանի, որի տեսքը պահպանվում է մինչ օրս։ 1988-1998 թվականների ընթացքում կատարվեցին վերականգնման մեծ աշխատանքներ։
Գեղանկարչություն
Թանգարանի հավաքածուում ներկայացված են եվրոպական գեղանկարչության տարբեր դարաշրջաններ՝ սկսած 15-րդ դարից մինչև մեր օրեր։ Հավաքածուն ընդգրկում է ավեի քան 2000 նկար, որից 700-ը ներկայացված են հասարակությանը։
Իտալական գեղանկարչության մեջ ներկայացված են  այնպիսի վարպետների ստեղծագործություններ, ինչպիսիք են՝ Նիկոլո դի Պետրեն,  Լորենցո Կոստան, Տինտորետտոն, Կանալետոն, Սալվադոր Ռոզան, Լուկա Ջորջանոն, Գվերչինոն։
Ֆրանսիական գեղանկաչությունը ներկայացնում են Սիմոն Վուեն, Նիկոլա Պուսսե ն, Շարլ Լեբրեն, Ֆրանսուա Բուշե ն, Էստաշ Լեսյուեր ը։
Իսպանական գեղանկարչությունը ներկայացնում են Էլ Գրեկոյի, Անտոնիո դը Պերեդայի, Խոսե դը Րիբերայի կտավները։
Գերմանական և հոլանդական գեղանկարչությունը ներկայացնում են Ռեմբրանտը,Պիտեր Պաուլ Ռուբենսը, Սալոմոն վան Րեյսդալը։
Թանգարանը գեղանկարչության հարուստ հավաքածու ունի նաև շնորհիվ Ժակլին Դելյուբակի նվիրաբերած ստեղծագործությունների։ 20-րդ դարի նկարիչներից արժե նշել Պիկասոյի, Ժորժ Բրաքի, Ֆերնան Լեժեյի, Անրի Մատիսի, Ֆրանսիս Բելկոնի, Մարկ Շագալի անունները։
Քանդակագործություն
Ճարտարապետության բաժինը իր հավաքածուի մեջ ներառում է միջնադարից մինչև 20-րդ դարի մոտ 1300 քանդակ։ Հատկապես առանձնացված են երկու հավաքածու.
Թանգարանում կարելի է հանդիպել իտալական վարպետների՝ Անդրեա Վերոկոյի, Դոնատելլոյի, Միքելանջելոյի քանդակների։ Ֆրանսիական քանդակագործությունը ներկայացնում են Օգյուստ Ռոդենի, Ֆրանսուա Պոմպոն, Անրի Լորանի, Արմանի, Պաբլո Պիկասոյի, Ամադեո Մոդիլիանիի ստեղծագործությունները։
Հին եգիպտական արվեստ
Եգիպտական էքսպողիցիան զբաղեցնում է 9 սրահ։
Դեկորատիվ-կիրառական արվեստ
Ներկայացված են նաև մոդեռնի ոճով ստեղծված կերամիկական նմուշներ, որոնցում զգալիորեն նկատվում է ճապոնական ազդեցությունը։
Դեկորատիվ կիրառական արվեստը ներայանում է միջադարյա և ժամանակակից 550 նմուշներով, որոնց մեջ կան բազմաթիվ գլուխգործոցներ։
1917 թվականից սկսած թանգարանում պահվում են Չինական, Ճապոնական, Կորեական կերամիկայի արժեքավոր նմուշներ։
Դրամագիտական հավաքածու
Դրամագիտական հավաքածուն Ֆրանսիայում ամենահարուստ հավաքածուն է Ֆրանսիական ազգային գրադարանի մեդալների բաժնից հետո։
Գրաֆիկայի հավաքածու
Գրաֆիկայի բաժնում ներկայացված են նկարների, էստամպների, փորագրությունների բազմաթիվ նմոշներ։ Այս հավաքածուն ներառում է 7500 ստեծագործություն, որից 5800-ը՝ նկար է, 1700-ը՝ էստամպ։
Արտաքին հղումներ
Կատեգորիա:1801 հիմնադրումներ Ֆրանսիայում Կատեգորիա:Հին Հունաստանի թանգարաններ Կատեգորիա:Ֆրանսիայի հնագիտական թանգարաններ Կատեգորիա:Ֆրանսիայի պատկերասրահներ Կատեգորիա:1801 հիմնադրված թանգարաններ
Կինը, որը հեռացավ
«Կինը, որը հեռացավ» (Ang Babaeng Humayo), ֆիլիպինյան դրամատիկական ֆիլմ, որը նկարահանել է Լավ Դիասը։ Կինոնկարի համաշխարհային պրեմիերան կայացել է 2016 թվականի սեպտեմբերի 9-ին Վենետիկի 73-րդ փառատոնի ժամանակ, որտեղ այն ստացել է «Ոսկե առյուծ» «Լավագույն ֆիլմ» անվանակարգում ։ Ֆիլմը պատմում է Հորացիա Սոմորոստրո անունով մի կնոջ մասին, ում համար կյանքը դարձել է անտանելիորեն ծանր և տանջալից։
Ծանոթագրություններ
Կատեգորիա:2016 ֆիլմեր Կատեգորիա:2010-ականների դրամա ֆիլմեր Կատեգորիա:Սև-սպիտակ ֆիլմեր Կատեգորիա:Անգլերեն ֆիլմեր
Ալթունդաղ (լեռնաբազուկ)
Ալթունդաղ, լեռնաբազուկ Հայաստանում, Գեղամա լեռնաշղթաում, նրա հյուսիսային կողմում։ Բարձր գագաթներից մեկը կոչվում է Ալթունդաղ ։
Ծանոթագրություններ
Կատեգորիա:Հայաստանի լեռնաշղթաներ
Աստերոիդների ցանկ (317201-317300)
Աստերոիդների ցանկ (317101-317200) * Աստերոիդների ցանկ * Աստերոիդների ցանկ (317301-317400)
Հրանտ Բագրազյան
Հրանտ Բագրազյան, հայ արձակագիր, դրամատուրգ, սցենարիստ, ԽՍՀՄ գրողների միության անդամ 1973 թվականից, ՀԽՍՀ կինոմատոգրաֆիստների միության անդամ։
Կենսագրություն
Ծնվել է Կարսի մարզի Սուրմալուի գավառի Կողբ գյուղում։ 1931-1938 թվականներին աշխատել է Մոսկվայում որպես խառատ, Մոսկվայի մետրոյի առաջին հերթի շինարարության հորատանցող։ 1939-1940 թվականներին մասնակցել է Խորհրդա-ֆիննական պատերազմի մարտերին, ապա՝ 1941-1945 թվականներին՝ Հայրենական մեծ պատերազմին։ 1948-1952 թվականներին սովորել է Երևանի համալսարանի բանասիրական ֆակուլտետում (մինչև չորրորդ կուրսը)։ 1947-1948 թվականներին աշխատել է «Կոմսոմոլեց» թերթում, 1952-1966 թվականներին՝ հանրապետական ռադիոյի, 1966-1971 թվականներին՝ «Հայաստանի արդյունաբերություն» ամսագրի, 1971-1972 թվականներին՝ «Լիտերատուրնայա Արմենիա» հանդեսի խմբագրություններում։ 1972 թվականից աշխատել է «Հայաստանի արդյունաբերություն» ամսագրում։
Հայաստանի շրջանային թատրոնները 1951 թվականին բեմադրել են նրա «Կյանքը թելադրում է» պիեսը։
«Հայֆիլմ» կինոստուդիան Բագրազյանի սցենարով 1962 թվականին նկարահանել է «Ճանապարհ» գեղարվեստական կինոնկարը։ Երևանի վավերագրական ֆիլմերի կինոստուդիան նրա սցենարով (հեղինակակից Գևորգ Հայրյան) նկարահանել է «Լույսը Արագածի վրա» վավերագրական կինոնկարը։
Ռուսերեն լույս են տեսել նրա «Նա կգտնի իր ճանապարհը» (Մոսկվա, 1961), «Հրաբորբ խարույկ» (Մոսկվա, 1971), «Երևանի մարդիկ և երկինքը» (Երևան, 1975), «Հիշողության բոլոր գույները» (Երևան, 1985) ։
Ծանոթագրություններ
Կատեգորիա:20-րդ դարի արևելահայ արձակագիրներ Կատեգորիա:20-րդ դարի արևելահայ դրամատուրգներ Կատեգորիա:Հայ կինոսցենարիստներ Կատեգորիա:Երկրորդ համաշխարհային պատերազմին մասնակցած հայեր Կատեգորիա:Հայ արձակագիրներ Կատեգորիա:Խորհրդային գրողներ Կատեգորիա:Խորհրդային լրագրողներ
Մալիե Կորյակի
Մալիե Կորյակի (Малые Коряки), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վելիժսկի շրջանի բնակավայրեր
(3007) Ռիվես
(3007) Ռիվես (Reaves), աստերոիդ աստերոիդների հիմնական գոտում։ Հայտնաբերվել է 1979 թվականի հոկտեմբերի 17-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 2,369621 ա. մ., առավելագույնը մոտենում է 2,056 ա. մ. հեռավորության վրա և հեռանում 2,6833 ա. մ. ։ Արեգակի շուրջ մեկ ամբողջական պտույտ է կատարում 1332,34 երկրային օրվա ընթացքում, իր ուղեծրով շարժվելով միջինում 0,2702 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,33° անկյուն։
Արտաքին հղումներ
Կատեգորիա:1979 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կոլիզեում (թատրոն, Կուալա Լումպուր)
Կուալա Լումպուրի Կոլիզեում թատրոն (անգլ․՝Coliseum Theatre (Kuala Lumpur)), կինոթատրոն, որը գտնվում է Կուալա Լումպուրում՝ Մալայզիայում։ Երկրի ամենահին կինոթատրոններից մեկն է, կառուցվել է 1920 թվականին Չուա ընտանիքի ղեկավար Չուա Չենգ Բոկի կողմից։
Արտ-Դեկո ոճով շինությունը հարմարեցված է 900 հոգու նստելու համար և առանձնանում է պատշգամբով։ Հայտնի է Կոլիզեում սրճարանն ու հյուրանոցը, որը Վիլյամ Սոմերեստ Մուղամի ամենասիրելի ապաստարանն էր՝ բրիտանական Մալայում գտնվելու ընթացքում։ Սրճարան-հյուրանոցը գտնվում է թատրոնի հետևում, հենց ճանապարհի վրա։ Երկրի ամենահին և առանց դադարի գործող կինոթատրոնն է (բացառությամբ Երկրորդ աշխարհամարտի տարիներին Ճապոնիայի օկուպացյիայի շրջանի), կինոթատրոնում ամենաշատը հնդկական ֆիլմերի պրեմիերաներն էին տեղի ունենում։ 1940 թվականին, Չուա Չենգ Բոկի վախճանից հետո, նրա ունեցվածքը շարունակում է տնօրինել Կոլիզեումը, մինչև նրա եղբորորդի պարոն Չուա Բուն Տեկի և նրա կնոջ՝ տիկին Խոր Ջու Սաիկի սեփական կազմակերպությունը 1973 թվականին ձեռք է բերում այն։
2006 թվականին Մալայզիայի կառավարությունը ծրագրել էր փակել թատրոնը և այն դարձնել մշակութային ժառանգության կենտրոն, բայց մտափոխվել էր, երբ հանրային աղմուկ էր բարձրացել այդ առաջարկից։ Ավելի ուշ, կառավարությունը որոշել է չփակել կինոթատրոնը։ Փոխարենը, նրանք պլանավորում էին մոտակայքում ավտոկայանատեղի կառուցել ։
Այդ տարի, պարոն Չուա Սեոնգ Սիուն՝ վերջին սեփականատերեր պարոն Չուա Բուն Տեկի և տիկին Խոր Ջու Սաիկի ավագ որդին, հաջողությամբ հասնում է նրան, որ թատրոնի շենքը վերաբացվի և այն շարունակում է գործել ցայսօր։
2012 թվականին կինոթատրոնը պատկանում էր Lotus Five Star Cinema (M) Sdn. Bhd.-ին և վերափոխվել է երկէկրան կինոթատրոնային համալիրի, որը բաղկացած է ընդհանուր 474 նստատեղից։ Կոլիզեում թատրոնը վերաբրենդավորվել է որպես LFS Կոլիզեում կինոթատրոնային համալիր և հանրության համար պաշտոնական բացվել է 2012 թվականի նոյեմբերին։ Այն ունի ծաղկուն բիզնես՝ ցուցադրելով՝ հիմնականում Բոլիվուդյան և Թամիլ/Հինդի ֆիլմեր ։
Տեղափոխում
Թատրոնը քայլելով հեշտ է գտնել է Բանդարայի LRT ( Bandaraya LRT Station) և Նեգարա Բանկի KTM (Bank Negara KTM station) կայարաններից։
Յանդեքսի պատկերանիշ
Յանդեքսի առաջին պատկերանիշ, 1996 թվականին «Яndex.Site» և «Яndex.CD» արտադրանքների վրա ստեղծված պատկերանիշ։ Այն ստեղծվել է համանուն որոնողական համակարգի ստեղծման հայտարարությունից շատ առաջ։ Պատկերանիշն ինքնաշեն է և ստեղծվել է «CompTek» մայր ընկերության պատկերանիշի նմանությամբ ։
Սկսած 1997 թվականից՝ Յանդեքսի պատկերանիշը ստեղծում է Արտեմիա Լեբեդևի ստուդիան։ Մինչ օրս թողարկվել է պատկերանիշի 4 օրինակ, ընդ որում, սկսած 3․0 տարբերակից՝ բրենդը գրված է կիրիլիցա այբուբենով։ Ներկայումս գործում է չորրորդ տարբերակը, որը հեշտությամբ խոնարհվում է ռուսերենով ։
Տոնական պատկերանիշներ
Տոնական օրերին, հայտնի մարդկանց ծննդյան տարեդարձերին և այլ կարևոր իրադարձությունների ժամանակ «Յանդեքսը» իր պատկերանիշը փոխարինում է պատկերազարդումներով ։ Տոնական պատկերանիշների գործածման ավանդույթը գործում է 2005 թվականից ։
Արտաքին հղումներ
Կատեգորիա:Գրաֆիկական դիզայն Կատեգորիա:Խորհրդանիշներ Կատեգորիա:Որոնողական համակարգեր
Բոլշիե Վյազյոմի
Բոլշիե Վյազյոմի (Большие Вязёмы), քաղաքատիպ ավան Ռուսաստանի Մոսկվայի մարզի Օդինցովսկի շրջանի կազմում։
Բնակչությունը 2010 թվականին գրանցված տվյալներով կազմում էր 12617 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:1526 թվականին հիմնադրված բնակավայրեր Կատեգորիա:Ռուսաստանի Մոսկվայի մարզի Օդինցովսկի շրջանի բնակավայրեր
Ֆուենտեգինալդո (քաղաք)
Ֆուենտեգինալդո (իսպ.՝ Fuenteguinaldo), քաղաք և մունիցիպալիտետ Իսպանիայում։ Մտնում է Սալամանկա պրովինցիայի, Կաստիլիա և Լեոն ինքնավար համայնքի կազմի մեջ։ Մունիցիպալիտետը գտնվում է Էլ Ռեբոլար շրջանում։ Ընդգրկում է 101.61կմ2 տարածք, բնակչությունը 790 մարդ (2010 թվականի տվյալներով)։ Գտնվում է պրովինցիայի վարչական կենտրոնից 111 կմ հեռավորության վրա։
Արտաքին հղումներ
Կատեգորիա:Իսպանիայի քաղաքներ
Քրիստինա Սալմա
Քրիստինա Սալմա, Լորենի դքսուհի։ 1597 թվականին ամուսնացել է Լորենի դուքս՝  Ֆրանսիս II-ի  հետ ։
Կյանք
Քրիստինան Սալմա ընտանիքի Պոլ Կոնտ Սալմայի և Մարի Լե Վենուարի դուստրն էր ։ Չնայած Սալմացիները կայսերական կիսաանկախ դքսություն էին, այնուամենայնիվ հսկա մագնատների շրջանակներում ոչ նրանք և ոչ էլ Վենուաներն այնքան էլ հայտնի չէին։  Ֆրանսիսը դուքս Չարլզ III-ի երրորդ որդին էր։
Ժիվոտովկա
Ժիվոտովկա (Животівка), գյուղ Ուկրաինայի Վիննիցայի մարզի Օրատովկայի շրջանում։ Հիմնադրվել է 1700 թվականին։
2001 թվականի տվյալներով Ժիվոտովկա գյուղում բնակվում էր 816 մարդ։ Բնակավայրը զբաղեցնում է 2,75 կմ² տարածք։ Բնակչության խտությունը կազմում էր 296,6 մարդ/կմ²։
Ալլահվերդի (այլ կիրառումներ)
Ալլահվերդի, կարող է վերաբերել՝
Խուան Կառլոս Ագիլերա
Խուան Կառլոս Ագիլերա (Juan Carlos Aguilera Martín ), իսպանացի ֆուտբոլիստ, խաղացել է պաշտպանի դիրքում։ Հայտնի է Ատլետիկո Մադրիդ և «Տեներիֆեի» կազմում հանդես գալով։ Նա ունի 7 հանդիպում Իսպանիայի ֆուտբոլի ազգային հավաքականում։
Ակումբում
Ագիլերան կարիերան սկսել է Ատլետիկո Մադրիդ-ից։ 1988 թվականի մարտի 26-ին Ատլետիկո Մադրիդ B-ի կազմում հանդես գալուց հետո Խուան Կառլոսը իր նորամուտը նշեց հիմնական կազմում։ Ատլետիկոյում անցկացրած վեց մրցաշրջանների ընթացքում խաղացողը երկու անգամ նվաճել է ֆուտբոլի Իսպանիայի գավաթը։
1993 թվականին Ագիլերան տեղափոխվեց Տեներիֆե և այնտեղ խաղաց երեք մրցաշրջան։ Ակումբի և խաղացողի համար լավագույնը 1995/96 մրցաշրջանն էր, երբ Տեներիֆեն Իսպանիայի առաջնությունում զբաղեցրեց 5-րդ տեղը և իրավունք ստացավ մասնակցելու եվրոպական մրցումներին։ Ագիլերան մասնակցել է 39 հանդիպման և դարձել 5 գոլի հեղինակ։
1996 թվականին Խուան Կառլոսը վերադարձավ «Ատլետիկո», որը կրում էր գործող չեմպիոնի և Իսպանիայի գավաթի հաղթողի կոչումը։ Մինչև 2005 թվականի իր կարիերայի ավարտը, Ագիլերան մնաց «Ատլետիկո Մադրիդի» խաղացող, որում նա անցկացրել է ևս 9 մրցաշրջան, այդ թվում երկուսը Սեգունդա Դիվիզիոնում, եղել է թիմի ավագը։ 2003 թվականին նա նույնիսկ համաձայնեց աշխատավարձի կրճատմանը ակումբի ֆինանսական դժվարությունների պատճառով ։
Միջազգային
Ագիլերան իր նորամուտը Իսպանիայի հավաքականում նշել է 1997 թվականի սեպտեմբերի 24-ին Սլովակիայի ֆուտբոլի ազգային հավաքականի հետ խաղում (2:0)։ Խուան Կառլոսը ազգային հավաքականում յոթ հանդիպում ունի։ Նրա հետ նա խաղացել է 1998 թվականի ֆուտբոլի աշխարհի առաջնությունում, որտեղ մասնակցել է երկու հանդիպման։
«Ատլետիկո Մադրիդ»
Ֆուտբոլի Իսպանիայի գավաթակիր՝ 1991, 1992 թվականներ
Ծանոթագրություններ
Կատեգորիա:Ատլետիկո Մադրիդի ֆուտբոլիստներ Կատեգորիա:Տեներիֆեի ֆուտբոլիստներ Կատեգորիա:Իսպանացի ֆուտբոլիստներ Կատեգորիա:Իսպանիայի հավաքականի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Ֆուտբոլիստներ այբբենական կարգով
Էդուարդ Ալեքսանդր Մաք Դաուել
Էդուարդ Ալեքսանդր Մաք Դոուել, (Mac Dowell, ), ամերիկացի կոմպոզիտոր և դաշնակահար։ Ազգությամբ՝ շոտլանդացի։
Կենսագրություն
1876-1878 թթ. սովորել է Փարիզի կոնսերվատորիայում՝ Ա. Մարմոնտելի (դաշնամուր) և Մ. Սավառայի (կոմպոզիցիա), Մայնի Ֆրանկֆուրտի կոնսերվատորիայում՝ Կ. Հեյմանի (դաշնամուր) և Յո. Ռաֆֆի (կոմպոզիցիա) մոտ։ Ստեղծագործական անհատականությունը ձևավորվել է գերմանական ռոմանտիզմի գրական և երաժշտական ավանդույթների ազդեցությամբ։ 1888 թվականից ապրել է Բոստոնում, տվել հեղինակային համերգներ։ 1896-1904 թթ. եղել է Կոլումբիայի համալսարանի երաժշտության ամբիոնի (ԱՄՆ-ում առաջին) ղեկավարն ու պրոֆեսորը։ Մաք Դաուելը ամերիկյան պրոֆեսիոնալ կոմպոզիտորական դպրոցի հիմնադիրներից է։ Առաջին ամերիկացի կոմպոզիտորն է, որ օգտագործել է հնդկացիների երաժշտական բանահյուսությունը («Հնդկական սյուիտ» և այլն)։ Գրել է ծրագրային երաժշտություն («Ողբերգական», «Հերոսական», «Նորվեգական» սոնատներ), դաշնամուրային 2 կոնցերտ, մոտ 40 երգ և այլն։
Ծանոթագրություններ
Կատեգորիա:Ամերիկացի կոմպոզիտորներ Կատեգորիա:Ամերիկացի դաշնակահարներ Կատեգորիա:Արվեստի և գրականության ամերիկյան ակադեմիայի անդամներ Կատեգորիա:Կոլումբիայի համալսարանի շրջանավարտներ Կատեգորիա:20-րդ դարի դասական կոմպոզիտորներ
Ալլեն (այլ կիրառումներ)
Ալլեն, կարող է վերաբերել՝
Մանկական Եվրատեսիլ երգի մրցույթին մասնակցող երկրների ցանկ
Մանկական Եվրատեսիլ երգի մրցույթում մինչ օրս ընդհանուր առմամբ հայտ է ներկայացրել 40 երկիր։ Մրցույթին կարող են մասնակցել 9-ից 14 տարեկան երեխաները(8-ից 15 տարեկանները 2003-ից 2006-ին)։ Աղյուսակում մոխրագույնով են նշված այն երկրները, որոնք դուրս են եկել մրցույթից։
Մասնակցություն
Կատեգորիա:Մանկական Եվրատեսիլ երգի մրցույթ Կատեգորիա:Երկրների ցանկեր Կատեգորիա:Ցանկեր:Մշակույթ
Աղադեվե Վերին
Աղադեվե Վերին, գյուղ Արևմտյան Հայաստանում, Էրզրումի վիլայեթի Ալաշկերտի գավառակում ։ Գտնվում էր Արածանիի վերին հոսանքի ձախ կողմում, Ալաշկերտ քաղաքից 16 կմ հարավ-արևելք, ճանապարհի վրա։
Բնակչություն
XX դարի սկզբներին ուներ 17 տուն բնակիչ։
Պատմամշակութային կառույցներ
Գյուղի շրջակայքում կային ավերակներ ։
Ծանոթագրություններ
Կատեգորիա:Արևմտյան Հայաստանի գյուղեր
Ռոսո Ֆիորենտինո
Կենսագրություն
Յակոպո Պոնտորմոյի հետ սովորել է Անդրեա դել Սարտոյի արվեստանոցում։ 1523 թվականից աշխատել է Հռոմում, որտեղ ուսումնասիրել է Միքելանջելոյի, Ռաֆայելի և Վերածննդի դարաշրջանի այլ նկարիչների գործերը։ Կառլ V-ի զորքերի կողմից քաղաքը թալանելուց հետո (1527) նա տեղափոխվել է Ֆրանսիա՝ տեղ ստանալով Ֆրանցիսկ I-ի արքունիքում։ Վերջինս նրան, Ֆրանչեսկո Պրիմատիչոյի հետ միասին, հանձնարարել է նկարել Ֆոնտենբլոյի թագավորական կալվածքը (այդ պալատում իտալացի վարպետների գործերը անվանել են «Ֆոնտենբլոյի դպրոց»)։ Հակառակ Վազարիի պնդումներին՝ Ռոսո Ֆիորենտինոյի մահը ինքնասպանություն չի եղել։
Նկարչի աշխատակիցների և աշակերտների թվում է եղել ֆրանսիացի դիմանկարիչ, փորագրող, մանրանկարիչ Ժոֆրուա Դյումուստիեն։
Ստեղծագործություն
Լավագույն աշխատանքն ու մանյերիզմի գեղանկարչության գլուխգործոցը համարվում է «Խաչից իջնելը» Վոլտերայից խորանի համար (1521, այժմ՝ Վոլտերայի քաղաքային պատկերասրահում) ։ Այդ ստեղծագործության մեջ նկարիչը ձեռք է բերում ստեղծագործական անկախություն՝ խզելով կապը անցյալի հետ։ Նկարում պատկերված մարդկանց ողջ դինամիկայի և նրա կոմպոզիցիայի բարդության պայմաններում նկարիչը կերպարներին մեկնաբանել է անճաշակ, դեֆորմացնելով նրանց ֆիգուրները, կառուցելով «քարացած թատերականացված գործողություն» (Դզուֆի) և լայնորեն օգտագործել է դեկորատիվ հնարքներ։ Ինչպես նշել է Վազարին, կերպարների դեմքերն արտահայտել են «դաժանություն և հուսահատություն» ։
Ալկեֆ (այլ կիրառումներ)
Ալկեֆ, կարող է վերաբերել՝
Գորելոե (գյուղ, Գլուխովի շրջան)
Գորելոե (Горіле), գյուղ Ուկրաինայի Սումիի մարզի Գլուխովի շրջանում։ Հիմնադրվել է 17-րդ դարում։
2001 թվականի տվյալներով Գորելոե գյուղում բնակվում էր 319 մարդ։
Արտաքին հղումներ
Կատեգորիա:Ուկրաինայի Սումիի մարզի Գլուխովի շրջանի բնակավայրեր Կատեգորիա:Ուկրաինայի գյուղեր Կատեգորիա:17-րդ դարում հիմնադրված բնակավայրեր
Ալմալի (այլ կիրառումներ)
Ալմալի, կարող է վերաբերել՝
Կոռնալբա
Կոռնալբա (Cornalba)՝ կոմունա Իտալիայում, Լոմբարդիա մարզի Բերգամոյի գավառում ։ Բնակչությունը ըստ 2008 թվականի տվյալներով կազմում է 286 մարդ։ Խտությունը կազմում է 32 մարդ/կմ²։ Տարածքը՝ 9 կմ²։ Փոստային ինդեքս՝ 24017։ Հեռախոսային կոդ՝ 0345։
Ժողովրդագրություն
Բնակչության թվաքանակի փոփոխությունները.
Ռազմիկ Արոյան
Ռազմիկ Արոյան, հայ դերասան։
Կենսագրություն
Ռազմիկ Արոյանը ծնվել է Իրանի Թեհրան քաղաքում։ Նախադպրոցական տարիքում հաճախել է Թեհրանում ԽՍՀՄ դեսպանատան թատերական խմբակ։ 1967 թվականին տեղափոխվել է Հայաստան, ընդունվել Երևանի Սունդուկյանի անվան ազգային ակադեմիական թատրոնին կից գործող Աճեմյանի դպրոց-ստուդիա։ Աչքի է ընկել դերասանական ձիրքով, եղել է Աճեմյանի սիրված ուսանողը։ Ավարտելուց հետո, երկար տարիներ աշխատել է նույն թատրոնում։ Այնուհետև աշխատել է «Նորք» երիտասարդական թատրոնում։ Մարմնավորրել է բազմաթիվ կերպարներ։ Խաղացել է Գորկու «Հատակում» (Սատին), Սունդուկյանի «Պեպոյում» մարմնավորել է Կակուլիի կերպարը՝ Բաբկեն Ներսիսյանի և Խորեն Աբրահամյանի հետ։ Նկարահանվել է շուրջ 30 գեղարվեստական և կարճամետրաժ հայկական ֆիլմերում։ Նրան հատկապես մեծ համբավ է բերել «Թթենի» կարճամետրաժ ֆիլմը։ Մի քանի տարի ապրել է ծերանոցում, բոլորից լքված։ Մահացել է Երևանում, թոքերի քաղցկեղից   ։
Ծանոթագրություններ
Կատեգորիա:Հայ դերասաններ Կատեգորիա:Քաղցկեղից մահացածներ
Կարդենյա (քաղաք)
Կարդենյա (Cardeña (Córdoba)), քաղաք և մունիցիպալիտետ Իսպանիայում, մտնում է Կորդովա նահանգի մեջ, Անդալուսիայի ինքնավար համայնքում։ Վարչատարածքային միավորը գտնվում է Վալե դե լոս Պեսրոչես շրջանում։ Զբաղեցնում է 513 կմ² տարածք։ Բնակչությունը՝ 1732 մարդ (2010 թվականի տվյալներով)։ Նահանգի վարչական կենտրոնից ունի 80 կմ հեռավորություն։